kardosdrur/scandi-wiki huggingface dataset:
Kbh læser

Kbh læser er en af Danmarks største litteraturfestivaller. Det er en årligt tilbagevendende litteratur- og læsefestival, der med mere end 150 arrangementer på programmet dækker store dele af København. Festivalen blev til på initiativ af Københavns Biblioteker i 2008 og har fra start været bygget op som et netværksprojekt for Københavns litteraturscener, butikker, biblioteker, museer mv. Festivalen ledes af Niels Offenberg.

Kbh læser er kendt for at bringe litteraturen ud i hele Københavnsområdet og bruge byrummet som ramme for borgerinddragende og alternativ litteraturformidling - som for eksempel litteraturquiz i S-togene, kapgang, undervandsoplæsning og videodigte.

En række internationale forfatternavne har i årenes løb besøgt festivalen, heriblandt Erlend Loe, Anne B. Ragde, Lars Saabye Christensen, Eugen Ruge, Hanne Ørstavik, A.S. Byatt og Jan Guillou. Festivalen har desuden et omfattende program for børn, hvor børnene i 2012 blandt andet kunne opleve Hr. Skæg.

Hans Elbeshausen, lektor ved Det Informationsvidenskabelige Akademi (tidligere Danmarks Biblioteksskole) skrev i 2009 en evalueringsrapport om festivalen, hvor han bl.a. sagde:

"København som et stort fællesskab, der er samlet om litteraturen - denne tanke har et potentiale, der både rækker tilbage i byens historie og netop i øjeblikket vinder styrke igen. At finde sammen og skabe en følelse af samhørighed alene med afsæt i litteraturen og læsningen er fascinerende, fordi for en lille stund sættes der en parantes om det, der kunne adskille mennesker fra hinanden."

Tidspunkt 

Næste Kbh læser finder sted 27. februar - 8. marts 2015. Festivalen har hidtil været afholdt seks gange, tidligere har den ligget i ugen op til Bogforum i november. De seneste to år har den dog ligget fast i det tidlige forår: i begyndelsen af marts måned. 

Således bliver festivalen afholdt for syvne gang d. 27. februar til d. 8. marts 2015, hvor man blandt andet kunne opleve en litteraturbus, der tog borgere rundt til litterære steder i København, litteraturkaraoke, forfattere, der læste godnathistorier for borgerne, og fire plejehjemsbeboeres livshistorier, der blev genfortalt af unge forfattere.

Bestyrelse 

Kbh læser hører under Kultur- og Fritidsforvaltningen i Københavns Kommune, men er samtidig en forening med egen bestyrelse::

 Pablo Henrik Llambías (formand), Rektor for Forfatterskolen.
 Lea Fløe Christensen (repræsentant for Københavns Biblioteker), litteraturformidler ved Københavns Hovedbibliotek.
 Jan Michael Hansen, citydirektør, Københavns City Center.
 Lise Bach Hansen, kulturproducent ved Det Kongelige Bibliotek.
 Stinne Hjortlund Kristoffersen, projektleder og programansvarlig for Bogforum. 
 Kåre V. Poulsen, redaktør for DR Læseklubber.

Kildeliste 
<references>

Noter 

Litteratur
Biblioteker
Hans Cederfeld de Simonsen

Hans Cederfeld de Simonsen (født 28. marts 1928 på Erholm, død 17. januar 2018) var en dansk godsejer og hofjægermester. 

Han var søn af hofjægermester Christian Cederfeld de Simonsen og hustru og overtog i 1980 Erholm og Søndergårde. I 1985 blev han hofjægermester. I 1997 overdrog han sine godser til sine tre sønner.

Han blev gift 8. september 1956 i Skårup Kirke med Anna Kirstine Petersen (født 27. april 1930 på Bøgeskovgård), datter af Anders Peder Martin Petersen og Laura Kirstine født Rasmussen.

Referencer

Kilder 
 Rosenkildes slægtsside

Hans
Personer fra Fyn
Danskere i 1900-tallet
Danskere i 2000-tallet
Godsejere fra Danmark
Hofjægermestre fra Danmark
Lorentz Christian Ernst Cederfeld de Simonsen

Lorentz Christian Ernst Cederfeld de Simonsen, tidligere de Cederfeld og født Bertelsen (8. juli 1752 i Nyborg – 9. juli 1822) var en dansk godsejer og vicelandsdommer, far til Hans Wilhelm og Andreas Christian Cederfeld de Simonsen.

Han var søn af Bartholomæus de Cederfeld og hustru, blev 1768 student, 1774 hofjunker, 1775 cand. jur. og samme år volontør i Danske Kancelli, 21. august 1776 vicelandsdommer i Fyn og Langeland, blev 1782 kammerjunker og fik 19. maj 1784 afsked som vicelandsdommer.

Han blev af konferensråd Hans Simonsen til Erholm (1688-1768), en broder til hans mormoders mormoder Karen Borchenfeldts 3. mand, krigskommissær Andreas Simonsen til Erholm, indsat til arving af det af nævnte Hans Simonsen 25. november 1761 erigerede Stamhus Erholm med Søndergårde, hvilket han tiltrådte 1777, efter året før (4. oktober 1776) at have ægtet erektors brodersøns datter Anna Sofie Simonsen (1755-1802), et ægteskab, der var stillet ham som betingelse for at kunne erhverve stamhuset. Ved kongelig resolution af 9. marts 1798 antog han navnet Cederfeld de Simonsen.

Kilder 
 Danmarks Adels Aarbog 1946.

Lorentz Christian Ernst
Personer fra Nyborg
Godsejere fra Danmark
Landsdommere fra Danmark
Danskere i 1700-tallet
Danskere i 1800-tallet
Storskalaloven

Storskalaloven er en grønlandsk lov fra 2012, der skal gøre Grønland attraktiv overfor udenlandske mine- og industriselskaber.  Loven giver selskaberne mulighed for at hente billig arbejdskraft til store anlægsprojekter i forbindelse med råstofudvinding. Loven har medført diskussioner blandt danske politikere, da Danmark stadig har ansvaret for Grønlands udenrigspolitik (herunder arbejdsvisum), og Folketinget skal derfor vedtage en dansk lov, som skal gøre storskalaloven mulig.

Også internt i Grønland er der forskellige meninger til loven, som vandt et flertal i det grønlandske landsting i 2012. Udbryderpartiet Partii Inuit fra Inuit Ataqatigiit med Nikku Olsen i spidsen, vil kæmpe for en folkeafstemning, før loven vedtages. Siumuts nyvalgte landsstyreformand Aleqa Hammond har bebudet at loven i den kommende tid vil blive revideret. Siumut stemte imod loven, da den var til afstemning i Landstinget.

Et af de danske politikeres kritikpunkter, har været at Kuupik Kleists regering har søgt at gøre Grønland så attraktivt for udenlandske virksomheder, at Grønland ikke ville få nok royalties ved udvinding af råstoffer. Dansk Folkepartis udenrigsordfører Søren Espersen har udtrykt glæde over valgresultatet, da Siumut ligesom ham har været bekymret over lovens udformning.

Lovens indhold 
Projekter skal opfylde visse krav, før de blive omfattet af storskalaloven:
 Projektets anlægsomkostninger skal overstige fem milliarder kroner.
 Projektet skal udføres af private selskaber, som dog skal organiseres i et aktieselskab med hjemsted i Grønland.
 I anlægsfasen må der ansættes udenlandsk arbejdskraft (og efter udenlandsk overenskomst), der har til formål at sikre at Grønland ikke går glip af store projekter, grundet det høje lønniveau.
 Når anlægget er færdigt, må der ansættes udenlandsk arbejdskraft til grønlandsk overenskomst, hvor mindstelønnen er 80 kr./timen. Arbejdsgiveren har dog muligheden for at fratrække kost og logi, beklædningsudgifter, rejse og forsikring, hvilket reelt betyder lønnen kan være det halve af, hvad en grønlandsk ufaglært modtager.
 Vilkår for ansættelse af udenlandske arbejdere må ikke stride imod Grønlandsk lov.
 I forbindelse med ansættelse af udenlandsk arbejdskraft, skal virksomheden indgå en trepartsaftale med Selvstyret og kommunen, der bl.a. skal redegøre for, hvordan virksomheden i fremtiden tænker at bruge grønlandsk arbejdskraft.
 Hvis der skal komme udenlandsk arbejdskraft til Grønland, skal dette godkendes af de danske udlændingemyndigheder, da lovens regulering er i strid med danske opholds- og arbejdstilladelser.

Revideringer 2013 
Mandag den 29. april 2013 har landstyreformand Aleqa Hammond meddelt, at hun vil revidere loven på flere områder. Forslaget indebærer bl.a. at det lokale rederi Royal Arctic Line vil få mulighed for at byde ind på transport af råvarer og mandskab. Desuden er det forslået at de grønlandske fagorganistioner skal stå for løn- og ansættelsesvilkår for udenlandske gæstearbejdere.

Fodnoter 

Grønlands politik
Irish Lawn Tennis Championships 1879

Irish Lawn Tennis Championships 1879 var den første udgave af det irske tennismesterskab. Turneringen blev spillet i Dublin, Storbritannien i perioden 4. - 10. juni 1879. Der blev spillet fire rækker, herresingle, damesingle, herredouble og mixed double. Dette var det første nationale mesterskab, hvor der blev spillet om en damesingle- og om en mixed double-titel.

Oprindeligt havde arrangøren planlagt at spille alle kampene i hver række på én dag, begyndende med herresingleturneringen den 4. juni. Damesingleturneringen var planlagt spillet lørdag den 7. juni, men på grund af dårligt vejr blev turneringen udsat til den følgende mandag og sluttede først tirsdag den 10. juni. Damesingleturneringen blev spillet på asfaltbaner i Fitzwilliam Club i Upper Pembroke Street umiddelbart ved siden af Fitzwilliam Square, hvor de andre kampe blev spillet på græsbaner.

Resultater

Herresingle 

Turneringen havde deltagelse af 14 spillere, og kampene blev spillet bedst af tre sæt, der skulle vindes med mindst to overskydende partier. Turneringen blev vundet af Vere St. Leger Goold, som i finalen besejrede Charles D. Barry med 8-6, 8-6.

Damesingle 

Turneringen blev vundet af May Langrishe fra Irland, som i finalen besejrede D. Meldon med 6-2, 0-6, 8-6. May Langrishe var blot 14 år gammel og den yngste af tre tennisspillende søstre fra County Kilkenny, og de to storesøstre, Beatrice og Adela, deltog også i dette  mesterskab og nogle af de efterfølgende.

Herredouble 

Turneringen blev vundet af J. Elliot og H. Kerrie.

Mixeddouble 

Turneringen blev vundet af E. Elliot og Ms. Costello, som i finalen besejrede Charles D. Barry og Adela Langrishe med 6-4, 6-4.

Kilder / eksterne henvisninger 
 Tennis Archives - Irish Championships 1879  
 TennisForum.com - 1879 

1879
Tennis i 1879
Andreas Christian Cederfeld de Simonsen

Andreas Christian Cederfeld de Simonsen (24. juli 1779 på Erholm – 2. august 1839 sammesteds) var en dansk søofficer.

Han var søn af vicelandsdommer Lorentz Christian Ernst Cederfeld de Simonsen og hustru, blev 1792 kadet, 1801 månedsløjtnant og samme år sekondløjtnant i Søetaten, var 1804-06 4. styrmand med fregatskibet Kronprinsesse Maria til Ostindien, blev suspenderet under rejsen, var juli-august 1807 næstkommanderende i briggen Fama og samme år (fra november) leder af transporter fra Kerteminde. Cederfeld de Simonsen blev 1808 premierløjtnant, var 1808-09 chef for en deling rokanonbåde i Storebælt, 1809 leder af ekspeditionen til Romsø, hvor ca. 100 englændere blev taget til fange, og blev 28. juni samme år hædret som Ridder af Dannebrog.

Han var 1810-11 chef for kanonbådsdelingen ved Udbyhøj, 1811 tjenstgørende i linjeskibet Albanais i auxiliærstyrken på Schelden, 1812 næstkommanderende i samme og måneds-kaptajnløjtnant, blev samme år interimschef for samme og vendte hjem 1813. Samme år blev han chef for rokanonbådsflotillen ved Tårs, var fra samme år til 1815 indrulleringsofficer i Nakskov og blev dette år kaptajnløjtnant. 1820 var Cederfeld de Simonsen chef for skonnerten Atalante, vagtskib på Elben, 1821 chef for vagtskibsposten på batteriet Trekroner, 1822 chef for briggen Falster, vagtskib i Øresund, blev samme år kaptajn, fik 1824 tilladelse til at rejse til Grønland, blev 1834 chef for korvetten Najaden, kadetskib, og førte med denne prins Frederik Carl Christian fra Island til Fredericia og blev 1836 kommandørkaptajn.

Han ægtede 20. november 1818 i Nyborg Edel Sophia Møller (5. februar 1797 i Nyborg - 27. januar 1869 i Korsør), datter af købmand i Nyborg Rasmus Møller og Sophie Christine født Sørensen.

Kilder 
 Danmarks Adels Aarbog 1946.

Andreas Christian
Søofficerer fra Danmark
Riddere af Dannebrog
Personer i Englandskrigene fra Danmark-Norge
Danskere i 1700-tallet
Danskere i 1800-tallet
Personer fra Fyn
Beisfjordbroen

Beisfjordbrua (også kalt Ankenesbrua) er en bro som krydser Fagernesstraumen mellem Fagernes og Ankenesstrand i Beisfjorden i Narvik kommune i Nordland fylke i Norge. Broen er 375 meter lang og er en del af europavej 6.

Eksterne kilder og henvisninger
Billede af broen set fra øst.
Filmavisen: Åbning af Beisfjordbrua

Bjælkebroer
Nordlands geografi
Broer i Norge

Narvik
Johan Carl Ludvig Cederfeld de Simonsen

Johan Carl Ludvig Cederfeld de Simonsen (6. januar 1782 – 25. januar 1853 i København) var en dansk borgmester, bror til Andreas Christian Cederfeld de Simonsen og far til Carl Cederfeld de Simonsen.

Han var søn af Lorentz Christian Ernst Cederfeld de Simonsen, blev frikorporal og 1801 fændrik i Slesvigske Infanteriregiment, 1802 student (privat dimitteret), 1803 sekondløjtnant, 1805 cand. jur., 1807 premierløjtnant i Prins Frederik Ferdinands Regiment lette Dragoner, fik 1810 ritmesters anciennitet, blev 1811 sekondritmester, 1816 virkelig kancelliråd og fik samme år afsked og blev udnævnt til borgmester og byfoged i Kalundborg. Fra 1824 var Cederfeld de Simonsen tillige by- og rådstueskriver og fik 1841 afsked som justitsråd.

Cederfeld de Simonsen blev gift 1. gang 21. januar 1817 i Holmens Kirke med Henriette Gutfeld (døbt 24. september 1795 i Hørsholm - 1877, gift 2. gang 1834 med overretsråd i Slesvig, senere etatsråd Bendix Friedrich Janssen, 1797-1840), datter af sognepræst Frederik Carl Gutfeld og Caroline Frederikke født Bigum) Ægteskabet blev opløst, og han ægtede 2. gang 11. november 1835 i Aversi Bertine Charlotte Kofoed (24. juli 1805 sammesteds - 4. december 1893 på Frederiksberg), datter af sognepræst, magister Hans Kofoed og Christine Sophie født Munk.

Der findes portrætmalerier af ham og hustruen af Mariane Stub.

Kilder 
 Danske Jurister 1736-1936.

Johan Carl Ludvig
Personer fra Fyn
Borgmestre i Kalundborg
Ikke-folkevalgte borgmestre fra Danmark (før 1919)
Danskere i 1800-tallet
Kavaleriofficerer fra Danmark
Jurister fra Danmark
Justitsråder fra Danmark
Byfogeder fra Danmark
Foder

Foder eller dyreføde er alle jordbrugsfødevarestoffer der benyttes specifikt til at give husdyr føde, dvs. til kvæg, geder, får, heste, fjerkræ, svin og lign. Det meste dyreføde stammer fra planter, men noget stammer også fra dyr. Foder refererer specifikt til føde som dyr får, snarere end det de selv skaffer. Det inkluderer hø, halm, ensilage, komprimeret og i pilleform, olier og forskellige blandinger, spiret korn og bælgfrugter.

Almindelige foderplanter 

 Lucerne
 Byg
 Kællingetand
 Kål spp.
 Grønkål
 Raps
 Kålroe
 Turnip
 Kløver
 Alsike-Kløver
 Rød-Kløver
 Middelhavs-Kløver
 Hvid-Kløver
 Græs
 Hundegræs
 Hejre (græs)
 Draphavre-slægten
 Svingel
 Danthonia
 Enggræs
 Dactylis
 Rajgræs
 Eng-Rottehale
 Majs
 Hirse
 Havre
 Durra
 Soja
 Træ (Stynede træer)
 Hvede

Typer af foder 

 Konserverede foderplanter: hø og ensilage
 Sammensat foder og foderpiller
 Restprodukter fra afgrøder: stubbe, kopra, strå, avner, sukkerroeaffald
 Fiskemel
 Afskåret frisk græs og andre foderplanter
 Kød- og benmel 
 Melasse
 Oligosackarider
 Tang
 Frø og korn
 Spiret korn og bælgfrugter
 Bærme 
 Græsningsarealer
 Klid
 Koncentrerede blandinger 
 Olieholdige frø (bomuldsfrø, safflor, solsikker, soja, peanut)
 Grøn majs 
 Grøn sorghum 
 Hestebønner

Kilder 

Animal feed legislation and guidance 
Animal Feed and Ingredients Glossary 
FAO Feed Safety guidelines 
Fodder Plants at Agriculture Guide  An article from Agriculture Guide
Beisfjorden (Narvik)

Beisfjorden  (nordsamisk: Ušmá) er en  fjordarm  af Ofotfjorden i Narvik kommune i Nordland fylke i Norge. 

Fjorden, der er op til 44 meter dyb,  har indløb mellem Framnesodden på Narvik-halvøen i nord og Ankenesstrand i syd og strækker sig 11,5 kilometer i sydøstlig retning  mod fjordbunden ved byen Beisfjord. På nordsiden af fjorden ligger Narvik-bydelen Fagernes med Øra og på sydsiden ligger byen Ankenesstrand.

Beisfjordens geografi
Fjorden har en bredde på omtrent to kilometer  ved indløbet, der hvor den danner det ydre bassin i Narvikbugten med en rummelig naturlig havn efter at have rundet Narvik-halvøen.  Ved den lavvandede Fagernesstraumen (Čoalbmi) bliver den straks så smal som omtrent 230 meter. Området ved sundet er blevet opfyldt i de senere år for at give plads til Fagernesterminalen og en malmudskibningskaj. Fra Fagernesstraumen fortsætter den "egentlige" Beisfjorden, som strækker sig ca. 8 km videre ind mellem Fagernesfjellet, Beisfjordtøtta og Resmålsaksla på nordsiden og Ankenesfjellet på sydsiden. Mølnelva og Lakselva har udløb i fjordbunden.

Kommunikation
 E6 går langs den nordlige ydre del af fjorden og krydser Fagernesstraumen via den 373 meter lange Beisfjordbrua. 
 Fv751 går langs nordsiden fra Fagernes, via Øra, til Beisfjord.

 Mellem 1927 og 1930 gik der en passagerfærge over Beisfjorden. Fra 1930 gik der bilfærge, som blev erstattet af en midlertidig bro i 1943, og derefter den permanente  som blev bygget i slutningen af 1950'erne.

Se også 
 Fjorde i Norge
Beisfjord-massakren

Referencer

Eksterne henvisninger 
 Om Beisfjorden i Store Norske Leksikon

Fjorde i Nordland
Narvik
Sukker Lyn

Lazar Lakic kendt som Sukker Lyn (født 19. november 1991 Sarajevo, Jugoslavien) er en dansk-serbisk rapper, der er det nyeste skud på stammen hos pladeselskabet CHEFF Records, der også tæller rappere som Kidd, Raske Penge, TopGunn, eloq, Abbaz og Klumben.

Hans forældre flygtede fra krigen i Jugoslavien, da han var ganske lille, derfor voksede han op på et asylcenter i Silkeborg.

Referencer

Eksterne henvisninger 
 Sukker Lyns officielle hjemmeside. 

Rappere fra Danmark
Personer fra Sarajevo
Jesper Green

Jesper Nordraak Green (født 13. november 1970 i Glostrup) er en dansk DJ. Han er også kendt under sit kunstnernavn "DJ Zoo". Sammen med Mikkel Torsting dannede han omkring 1997 gruppen Musikk.

Dj's fra Danmark
Fredelig sameksistens

Fredelig sameksistens var et centralt politisk begreb, der efter Stalins død i 1953 og frem til 1991 var grundlaget for Sovjetunionens udenrigspolitiske strategi. Fredelig sameksistens skulle sikre en våbenstilstand mellem socialismen og kapitalismen med henblik på at undgå en kernevåbenkrig, der kunne ødelægge den virkeliggjorte socialisme. Det var således et fredsbegreb, der blot indebar fravær af åben krig. Det var en tilstand, der ifølge Den store sovjetiske encyklopædi ”ikke i noget tilfælde betyder [sovjetisk accept af] politisk eller samfundsmæssig status quo i noget land, men som tværtimod skaber de allerbedste betingelser for alle demokratiske kræfters kamp […] for socialismen”. 

Efter den sovjetiske ledelses forståelse var fredelig sameksistens en dynamisk offensiv strategi til fremme af en global proces, der ville styrke Sovjetunionen samt ”socialismens og fredens kræfter”, mens processen samtidig underminerede de kapitalistiske staters indre fundament og ydre ressourcer. Konkret søgte man denne politik ført ud i livet gennem bl.a. efterretningstjenesten KGB, der udførte påvirknings- og propagandaoperationer, og gennem frontorganisationer og de nationale kommunistpartier i Vesten.

Kilde 
A.E. Бовин: ”Мирное сосуществование”, Большая советская энциклопедия

Den kolde krig
Mellemmenneskelige forhold
Sovjetunionens politik
OTC Bulletin Board

OTC Bulletin Board eller OTCBB er et amerikansk elektronisk system, der registrerer information i realtid omkring handler med værdipapirer, der indgåes direkte mellem sælger og køber og altså udenom børsen. På engelsk kaldes denne form for handel for over the counter (OTC).

Eksterne henvisninger 
 

Aktiemarked
Dividende

Dividende er det udbytte, der fordeles mellem aktionærerne i et aktieselskab (A/S) eller andelshaverne i et andelsselskab (ApS). 

I et aktieselskab vil dividenden normalt udgøre et fast beløb pr. aktie, mens dividenden i andelsselskaber beregnes som en andel af andelshavernes omsætning med selskaberne. I brugsforeninger har man historisk udbetalt dividender til kunderne til medlemmerne af brugsforeningen. I Fællesforeningen for Danmarks Brugsforeninger (FDB), senere COOP, betalte man dividende indtil 1980. Senere er man i stedet overgået til et system med medlemsbonus.

Konkursret 
I et konkursbo er dividende den procentdel, som en kreditor uden særlig fortrinsret får udbetalt af sit anmeldte tilgodehavende; det følger af konkursloven § 146, stk. 1.

Kilder 

Konkursret
Selskabsret
Jura
Retsvidenskab
Juridiske begreber
Tamburmajor

En tamburmajor er ham eller hende, der går foran korpset/garden, når garden er ude at marchere. Han eller hun dirigerer garden på marchture og fører den gennem byen. Garden skal til en hver tid følge tamburmajoren for at fremstå som et velfungerende band.

Titler
Kommunalvalg i Grønland 2013

Det grønlandske kommunalvalg 2013 afholdes den 2. april 2013. 

Det er Grønlands andet kommunalvalg, siden de fire storkommuner blev indført. Valget er tillige valg til bygdebestyrelser og de lokale menighedsråd. 

Normalt afholdes der kommunalvalg hvert fjerde år. Det sidste valg foregik dog for fem år siden i 2008. Men på grund af sammenlægningen af de 18 tidligere kommuner til fire nye storkommuner pr. 1. januar 2009, så afholdes valget fire år efter sammenlægningen.

Politiske valg i Grønland
Politiske valg i 2013
Kommunalvalg
BMW 1-serie

BMW 1-serien er en lille mellemklassebil fra BMW, introduceret første gang i 2004.

1-serien afløste Compact, som mellem foråret 1994 og efteråret 2004 var en del af 3-serien.

Overblik over de enkelte byggeserier

Eksterne henvisninger 

 Officielt websted 

 
Små mellemklassebiler
Baghjulstrukne biler
Coupéer
Cabrioleter
Biler introduceret i 2004
Biler fra 2000'erne
Biler fra 2010'erne
Eskadrille 690

Eskadrille 690 er en eskadrille i Flyvevåbnet der har to primære funktioner; MEDEVAC og samt fungere som et Aeromedical Evacuation Control Center (AECC) der i en større operation har til opgave at prioritere og koordinere MEDEVACs blandt de deltagende enheder.

Eskadrillens chef har rang af major og har en civil uddannelse som overlæge mens resten af bemandingen består af fem fastansatte på Flyvestation Aalborg, to civile ambulancefører og 27 mand på rådighedskontrakt.

Tidligere hørte eskadrillen under Combat Support Wing, men blev 1. oktober 2009 overført til Air Transport Wing Aalborg.

Eskadrillen råder ikke over egne fly, men derimod over to sæt specialiserede containere samt to specialambulancer der kan læsses på Flyvevåbnets C-130J-30 Hercules transportfly. Hvert containersæt kan transportere op til 24 liggende intensivpatienter. I stedet for intensivcontainerne kan man ophænge op til 60 sygekøjer.

Eskadrillen kan operere overalt i verden, i 2011 evakuerede eskadrillen 50 sårede libyere samt et antal pårørende fra borgerkrigen i Libyen og i 2012 deltog man i en katastrofeøvelse i Grønland.

Referencer

Eksterne links 
 Forsvaret.dk: Eskadrille 690 

Flyvevåbnet
Eskadriller
Frans 1.

Frans 1. (også Francis, Franz, François, Francisco, Francesco, Ferenc og František) kan henvise til flere regenter med dette navn:

 Frans 1. (1414–1450), hertug af Bretagne 1442–1450
 Frans 1. (1494–1547), konge af Frankrig 1515–1547
 Frans 1. (1510-1581), hertug af Sachsen-Lauenburg 1543-1571 og 1573-1581
 Frans 1. (1517-1545), hertug af Lothringen 1544–1545
 Frans 1. Stefan (1708–1765), Tysk-romersk kejser 1745–1765
 Frans 1. (1768–1835), kejser af Østrig 1804–1835
 Frans 1. af Begge Sicilier (1777-1830), konge af Begge Sicilier 1825–1830
 Frans 1. (1853–1938), fyrste af Liechtenstein 1929–1938
 Pave Frans 1. (født 1936), pave siden 2013

Se også 
 Frans
Rocky Balboa

Robert "Rocky" Balboa, Sr. er en titel karakter og hovedperson i Rocky-serien fra 1976 til 2006. Figuren blev skabt og portrætteret af Sylvester Stallone. Gennem filmene, er han skildret som en hvermandseje der startede ud ved at gå afstanden og overvinde forhindringer, der var opstået i hans liv og karriere som professionel bokser.

Hans rival er Apollo Creed i den første film, som efterfølgende bliver hans ven.

Rocky-filmene 
 Rocky (1976)
 Rocky II (1979)
 Rocky III (1982)
 Rocky IV (1985)
 Rocky V (1990)
 Rocky Balboa (2006)

Filmfigurer